cyanic-selkie/wikianc huggingface dataset:
Ξενότιμο
Εμφάνιση, παραγενέσεις
Αν και είναι ευρέως διαδεδομένο ανά τον κόσμο ορυκτό, είναι από τα ελάχιστα ανευρεθέντα ορυκτά του υττρίου (τα άλλα δύο είναι ο τσερνοβίτης (chernovite-Y) (YAsO4) και ο ουεϊκφιλδίτης (Wakefieldite-Y) (YVO4) Δομικά προσομοιάζει με το ζιρκόνιο, από το οποίο ξεχωρίζει κυρίως λόγω του σχισμού και της χαμηλότερης σκληρότητάς του. Με τον τσερνοβίτη σχηματίζει ισόμορφη σειρά. Συχνά και στα δύο ορυκτά το ύττριο υποκαθίσταται από έρβιο, θόριο, υττέρβιο και ζιρκόνιο. Η παρουσία αυτών των στοιχείων είναι δυνατό να καταστήσει το ορυκτό ραδιενεργό. Υποκατάσταση επίσης μπορεί να συμβεί και στο φωσφορικό ή αρσενικικό ιόν από πυριτικό ανιόν (SiO3-).
Το ξενότιμο είναι από τα ελάχιστα φωσφορικά ορυκτά που δεν περιέχει κρυσταλλικό νερό, αλογόνα ή υδροξύλιο. Αυτό τον κατατάσσει στα «άνυδρα φωσφορικά» ορυκτά, μαζί με τον μοναζίτη, τον πουρπουρίτη (MnPO4) και τον λιθιοφυλλίτη (Li(Mn, Fe)PO4).
Συνδέεται με χαλαζία, μαρμαρυγίες (ιδιαίτερα βιοτίτη), μοναζίτη, ρουτίλιο, αιματίτη (Σουηδία) και ιλμενίτη (Ρωσία), γαδολινίτη, θορίτη, υττριοτανταλίτη και ορισμένους αστρίους.
Ανευρίσκεται, ως συνοδό ορυκτό, σε αλκαλικά - γρανιτικά πετρώματα και τους πηγματίτες τους. Επίσης σε φλέβες εντός γνευσίων, ενώ είναι σύνηθες παρενεσπαρμένο ορυκτό σε μηχανικά ιζήματα.
Αξιοσημείωτες εμφανίσεις του υπάρχουν στις περιοχές Lindesnes; Hidra (νήσος Hitterö), Tvedestrand, Arendal, Raade της Νορβηγίας, στην περιοχή Vaxholm της Σουηδίας, τη Ρωσία, το Τατζικιστάν, το Πακιστάν, τη Μαδαγασκάρη, τη Βραζιλία (Minas Gerais, Ataleia, Ibitiara, Brumado, Novo Horizonte), στον Καναδά και στο Κολοράντο των ΗΠΑ.
Σημειώσεις
Ξενοτιμο Κατηγορία:Φωσφορικά ορυκτά
Αποθαλασσία
Ως αποθαλασσία ή σάλος, (κοινώς βουβό κύμα, φουσκοθαλασσιά ή ρεστία – swell / σουέλ), ονομάζεται ο κυματισμός εκείνος που δεν οφείλεται σε καιρικά φαινόμενα στο χρόνο που παρατηρείται αυτός, αλλά σε άνεμο που έπνεε σε προηγούμενο χρόνο, ενίοτε και ημέρες πριν, ή σε άλλη περιοχή. Με απλά λόγια, αποθαλασσία λέγονται τα παρατηρούμενα κύματα που φαίνονται να μην έχουν σχέση με τον επικρατούντα άνεμο στη περιοχή του παρατηρητή τόσο κατά διεύθυνση όσο και κατ΄ ένταση.
Ο σάλος οφείλεται στην αδράνεια της ήδη κινούμενης μάζας του ύδατος και μπορεί να «ταξιδέψει» σε μεγάλες αποστάσεις, μέχρι και 2.000 μίλια εφόσον δεν συναντήσει κάποιο εμπόδιο ή αντίθετο άνεμο προκειμένου να ελαττωθούν τα στοιχεία του.
Χαρακτηριστικό τέτοιο παράδειγμα ασυμφωνίας παρατηρούμενου κυματισμού προς τα στοιχεία (διεύθυνση, ταχύτητα) του ανέμου που επικρατεί, παρατηρούνται από Οκτώβριο μέχρι Μάρτιο στο νοτιοδυτικό άκρο της Σινικής Θάλασσας και κατά τον Δεκέμβριο στο Κόλπο της Βεγγάλης. Κύριο γνώρισμα των κυμάτων της αποθαλασσίας ή σάλου, ειδικά στο ανοικτό πέλαγος, είναι ότι έχουν όψη «λιπαρά» (λεία) και αδιάσπαστη επιφάνεια, οι κορυφές τους δεν σκάνε, δεν ασπρίζουν. Τα κύματα της αποθαλασσίας «συν τω χρόνω» αποκτούν ελάχιστο ύψος, ενώ το μήκος τους αυξάνει που φθάνοντας στην ακτή σβήνουν απότομα.
Το αντίθετο της αποθαλασσίας είναι η κατάσταση θαλάσσης. Τα χαρακτηριστικά των κυμάτων τόσο της αποθαλασσίας όσο και της κατάστασης θαλάσσης μετριώνται και περιγράφονται σύμφωνα με την κλίμακα Ντάγκλας όπου και αποδίδονται με κωδικούς αριθμούς.
Παρατηρήσεις
Τα κύματα της αποθαλασσίας καταχωρούνται στα ημερολόγια γέφυρας των πλοίων ανάλογα του ύψους των σε «χαμηλά», «μέτρια» ή «υψηλά». Από μετεωρολογικής άποψης η έννοια της αποθαλασσίας εκλαμβάνεται ως υφιστάμενος κυματισμός του οποίου η διεύθυνση, το ύψος και η περίοδος καταχωρούνται χωριστά από εκείνων της κατάστασης θαλάσσης.
Η διεύθυνση των κυμάτων της αποθαλασσίας είναι εκείνη κατά διεύθυνση του ανεμολογίου της πυξίδας από την οποία και προέρχονται τα κύματα. Ενώ αντίθετα η διεύθυνση των κυμάτων της κατάστασης θαλάσσης είναι αυτή του αληθούς ανέμου. Συνεπώς όταν καταχωρείται στο Ημερολόγιο ο αληθής άνεμος δεν καταχωρείται η διεύθυνση της αποθαλασσίας αλλά μόνο τα υπόλοιπα στοιχεία της (ύψος και ένταση).
Δείτε επίσης
Κατηγορία:Ναυσιπλοΐα Κατηγορία:Μετεωρολογία
Κατάλογος χωρών στο Ευρετήριο Ευάλωτων Κρατών
[[Αρχείο:Fragilestates.tif|μικρογραφία| {{Legend|#6a0900|Πολύ υψηλή ειδοποίηση (110–120)}} {{Legend|#c01e00|Υψηλή ειδοποίηση (100–110)}} {{Legend|#ff5500|Ειδοποίηση (90–100)}} {{Legend|#ff8201|Υψηλή προειδοποίηση (80–90)}} {{Legend|#ffba00|Αυξημένη προειδοποίηση (70–80)}} {{Legend|#f5ff00|Προειδοποίηση (60–70)}} {{Legend|#c8ff00|Λιγότερο σταθερό κράτος (50–60)}} {{Legend|#88d100|Σταθερό κράτος (40–50)}} {{Legend|#128200|Περσσσότερο σταθερό κράτος (30–40)}} {{Legend|#005203|Βιώσιμο κράτος (20–30)}} {{Legend|#003602|Πολύ βιώσιμο κράτος (0–20)}} {{Legend|#d9d9d9|Τα δεδομένα δεν είναι διαθέσιμα για το κράτος αυτό}}
Αυτή είναι μια λίστα χωρών κατά σειρά εμφάνισης στο Ευρετήριο Ευάλωτων Κρατών (προηγουμένως γνωστότερος ως Δείκτης Αποτυχημένων Κρατών) της δεξαμενής σκέψης των Ηνωμένων Πολιτειών Ταμείο για την Ειρήνη.
Ένα ευάλωτο κράτος έχει πολλά χαρακτηριστικά. Οι δείκτες περιλαμβάνουν ένα κράτος του οποίου η κεντρική κυβέρνηση είναι τόσο αδύναμη ή αναποτελεσματική που έχει ελάχιστο πρακτικό έλεγχο σε μεγάλο μέρος της επικράτειάς του, μη παροχή δημόσιων υπηρεσιών, εκτεταμένη διαφθορά και εγκληματικότητα, πρόσφυγες και ακούσιες μετακινήσεις πληθυσμών· και απότομη οικονομική παρακμή. Από το 2005, ο δείκτης δημοσιεύεται ετησίως από το Ταμείο για την Ειρήνη και το περιοδικό Εξωτερική Πολιτική. Ο παρακάτω κατάλογος αναφέρθηκε από δημοσιογράφους και ακαδημαϊκούς για να κάνει γενικά συγκριτικά σημεία σχετικά με χώρες ή περιοχές.
Η αναφορά χρησιμοποιεί 12 παράγοντες για τον καθορισμό της βαθμολογίας για το κάθε κράτος, συμπεριλαμβανομένων των απειλών όσον αφορά την ασφάλεια, την οικονομική κατάρρευσης, τις παραβιάσεις των ανθρωπίνων δικαιωμάτων και των προσφυγικών ροών.
Ευρετήριο Ευάλωτων Κρατών 2022
Ο παρακάτω πίνακας δείχνει το Ευρετήριο Ευάλωτων Κρατών για το 2022, με συγκρίσεις της τρέχουσας βαθμολογίας κάθε χώρας με τους δείκτες των προηγούμενων ετών. Μια υψηλότερη βαθμολογία (με μέγιστο 120) υποδηλώνει μια πιο αδύναμη, πιο ευάλωτη ή πιο εύθραυστη κατάσταση στη χώρα. <references group="lower-alpha" responsive="1">
Eξωτερικοί σύνδεσμοι
Κατηγορία:Κατάλογοι χωρών
Τεχνητή Λίμνη Ευρέτου
Η Τεχνητή Λίμνη Ευρέτου είναι τεχνητή λίμνη στην Επαρχία Πάφου στην Κύπρο. Το μεγαλύτερο μέρος της λίμνης βρίσκεται στην κοινότητα Ευρέτου (από την οποία προέκυψε και η ονομασία της λίμνης ), ενώ μικρά μέρη της βρίσκονται εντός των διοικητικών ορίων των κοινοτήτων Σκούλλι, Τριμιθούσα και Περιστερώνα.
Ιστορικό και πληροφορίες
Η Τεχνητή Λίμνη Ευρέτου έχει χωρητικότητα 24 εκατομμύρια κυβικά μέτρα νερού όντας η τρίτη μεγαλύτερη τεχνητή λίμνη στην Κύπρο. Το νερό που συγκεντρώνεται στη λίμνη προέρχεται από τον ποταμό Σταυρός της Ψώκας.
Η Τεχνητή Λίμνη Ευρέτου υπερχείλισε τρεις φορές από την ημέρα κατασκευής της έως σήμερα:
Η Τεχνητή Λίμνη Ευρέτου εμπλουτίζεται με διάφορα είδη ψαριών και επιτρέπεται το ερασιτεχνικό ψάρεμα. Στην Τεχνητή Λίμνη Ευρέτου υπάρχουν τα εξής είδη ψαριών: λαβράκι, κυπρίνος, κουνουπιέρης, κοκκινοφτέρα, τιλάπια, γατόψαρο, αστακός, ηλιόψαρο, λουτσιοπέρκα.
Πηγές
Κατηγορία:Φράγματα της Κύπρου Κατηγορία:Κτίρια και κατασκευές στην Επαρχία Πάφου Κατηγορία:Τεχνητές λίμνες της Κύπρου Κατηγορία:Ευρέτου Κατηγορία:Σκούλλι Κατηγορία:Τριμιθούσα Χρυσοχούς Κατηγορία:Περιστερώνα Χρυσοχούς
Ντιρσέου Παουλίνο
Ο Παουλίνο Ντιρσέου (γεννημένος στις 12 Σεπτεμβρίου 1975) είναι Βραζιλιάνος παλαίμαχος διεθνής πετοσφαιριστής. Έχει ύψος 200εκ και αγωνίζεται στη θέση του διαγώνιου.
Καριέρα
Ο Παουλίνο Ντιρσέου αγωνίστηκε τα πρώτα 14 χρόνια της καριέρας του σε ομάδες της Βραζιλίας. Συγκεκριμένα, αγωνίστηκε στις: Μότζι Μίριμ (1990-92), Κλουμπ Ρέμο (1992-95), Φλαμένγκο (1995-96), Παπέλ Σουζάνο (1996-99 και 2001-02), Ολίμπικους (1999-00), Εσπόρτε Μπανέσπα (2001), Ουνισούλ Καταρίνα (2002-03) και Ουίζαρντ Σουζάνο (2004).
Το 2004 αποφάσισε να συνεχίσει την καριέρα του στην Ευρώπη και συγκεκριμένα στην Ελλάδα και τον Ολυμπιακό Πειραιώς. Με την ομάδα του Πειραιά κατέκτησε ένα CEV Cup το 2005.
Στο 2005 ταξίδεψε στο Πουέρτο Ρίκο για λογαριασμό των Κριόγιος ντε Κάγκουας, ενώ μέσα στο ίδιο έτος επέστρεψε στην πατρίδα του για λογαριασμό της Σίμεντ Σάντα Καταρίνα. Το 2006 έκανε ένα ολιγόμηνο πέρασμα από το Πουέρτο Ρίκο για δεύτερη φορά στην καριέρα του αγωνιζόμενος με τους Πλεϊέρος Σαν Χουάν, ενώ στη συνέχεια επέστρεψε στην Ευρώπη και συγκεκριμένα στη Ρωσία, για λογαριασμό της Λοκομοτίβ Μπελγκόροντ.
Το 2007 επέστρεψε και πάλι στη Βραζιλία στην οποία παρέμεινε μέχρι το 2013 αγωνιζόμενος στις Σιμέντ Καταρίνα και Πινιέιρος Σκάι, κι ενώ ενδιάμεσα πραγματοποίησε ένα σύντομο πέρασμά του από την Ελβετική Άρμισβιλ.
Το 2013 ταξίδεψε στο Σουλτανάτο του Ομάν για λογαριασμό της τοπικής Σαχάμ, με την οποία μάλιστα κατέκτησε το εγχώριο πρωτάθλημα. Η ομάδα του Ομάν αποτέλεσε και τον τελευταίο σύλλογο της επαγγελματικής του καριέρας.
Διεθνείς συμμετοχές
Ο Ντιρσέου Παουλίνο ήταν διεθνής με την εθνική ομάδα πετοσφαίρισης της Βραζιλίας από το 1992 και μέχρι το 2001 πραγματοποιώντας δεκάδες συμμετοχές και κατακτώντας μετάλλια (ένα χρυσό, ένα αργυρό και ένα χάλκινο) σε σπουδαίες διεθνείς διοργανώσεις.
SGI Indy
thumb|right|SGI Indy που τρέχει [[Linux.]] Το SGI Indy ήταν υπολογιστής της Silicon Graphics Incorporated (SGI). Αναπτύχθηκε στην προσπάθεια της εταιρείας να μπει στην αγορά των επιτραπέζιων υπολογιστών για CAD και Multimedia. To Indy ήταν ο πρώτος υπολογιστής που ενσωμάτωνε ψηφιακή βιντεοκάμερα ενώ περιείχε ακόμα και έναν on-board ISDN αντάπτορα. Το Indy multimedia μηχάνημα, καθώς είχε αναλογικές και ψηφιακές εισόδους/εξόδους, SCSI και standard composite και S-Video εισόδους.
Ντιρσέου Παουλίνο
Πηγές
Κατηγορία:Βραζιλιάνοι πετοσφαιριστές Κατηγορία:Πετοσφαιριστές ΟΣΦΠ
SGI Indy
Αρχικά το Indy ερχόταν με 16ΜΒ RAM. To IRIX 5.1, το πρώτο λειτουργικό σύστημα για Indy δεν εκμεταλλευόταν πλήρως το hardware εξαιτίας κακής διαχείρισης της μνήμης. Η SGI για αυτό το λόγο άλλαξε το βασικό σχεδιασμό σε 32 ΜΒ RAM. Οι επόμενες εκδόσεις του Irix είχαν τεράστιες βελτιώσεις στη χρήση της μνήμης.
Κατηγορία:Ηλεκτρονικός υπολογιστής
Εργοστάσιο φαγεντιανής Σουαζύ
Το εργοστάσιο φαγεντιανής Choisy ιδρύθηκε το 1804, στην όχθη του Σηκουάνα, 10 χλμ νοτιοανατολικά του Παρισιού, στην τοποθεσία Choisy-le-Roi, από τους αδελφούς Nicolas, Valentin και Louis-Melchior Paillart, οι οποίοι το διεύθυναν μέχρι το 1824. Μεταξύ 1824-1836 ο Valentin Paillart συνεργάστηκε με τον Hippolyte Hautin, ο οποίος παρέμεινε ιδιοκτήτης του εργοστασίου μέχρι το 1863 μαζί με το συνεταίρο του Louis Boulenger. Το 1863 την εκμετάλλευση ανέλαβε ο εγγονός του Hippolyte Hautin, ο Hippolyte Boulenger, ο οποίος με νέους συνεργάτες το μετέτρεψε στην εταιρεία Boulenger & Co το 1878. Το εργοστάσιο τερμάτισε τη λειτουργία του το 1937.
Το εργοστάσιο παρήγαγε ολόκληρα σερβίτσια φαγητού και κυρίως πιάτα σε δωδεκάδες. Τα προϊόντα του διακοσμούνταν με θέματα του συρμού και θέματα από την επικαιρότητα. Οι παραστάσεις σε αυτά αποτυπώνονταν επάνω στην πορσελάνη με τη μέθοδο της χαλκομανίας. Κοινό στοιχείο της κάθε σειράς πιάτων αποτελούσε η διακοσμητική ταινία στο περιχείλωμα, καθώς υπήρχε ποικιλία διακοσμητικών μοτίβων. Τα προϊόντα του εργοστασίου μέχρι το 1824 έφεραν τη σφραγίδα CHOISY. Το 1824, μετά τη συνεργασία του Valentin Paillart με τον Hippolyte Hautin, προστέθηκαν τα αρχικά τους στη σφραγίδα, η οποία έγινε P & Η CHOISY.
Στην παραγωγή του εργοστασίου εντοπίζονται σειρές πιάτων με παραστάσεις εμπνευσμένες από την Ελληνική Επανάσταση του 1821 και τη σφραγίδα P & Η CHOISY, καθώς επίσης σουπιέρες και κανάτες. Χρονολογούνται μεταξύ 1826-1830. Οι παραστάσεις των πιάτων αυτών επιλέχθηκαν από μία σειρά 16 λιθογραφιών που φιλοτέχνησε το 1824 για λογαριασμό του εργοστασίου Choisy ο Charles Henri Loeillot-Hartwig (ή Karl Loeillot) και φέρουν το γενικό τίτλο Recueil de sujets Grecs.
Τα θέματα που απαντούν στη διακόσμηση των πιάτων του εργοστασίου είναι τα εξής:
3. Jeune Grecque combattant un Pacha
4. Soldat Grec enlevant un étendart à son ennemi
5. Vengeance d' une famille grecque
6. Prise d' un navire Turc par les Grecs
7. Des Grecs prenant un fort défendu par des Turcs
8. Un Grec blessé
9. Mort d' un Grec
10. Jeune Grecque sauvée de l' esclavage des Turcs
11. Pacha fait prissonnier
12. Un Helléne, au tombeau de son ami.
2η σειρά: νεοκλασική ανάγλυφη ταινία (ασπρόμαυρη)
3η σειρά: κίτρινη ταινία (ασπρόμαυρη)
Παραπομπές
Κατηγορία:Επιχειρήσεις της Γαλλίας
Πάουλο Πίντο
Ο Πάουλο Αντσιέτα Βελόζο Πίντο (πορτογαλικά: Paulo Anchieta Veloso Pinto), γνωστός πιο απλά και ως Πάουλο Πίντο (γεννημένος στις 13 Νοεμβρίου 1976) είναι Βραζιλιάνος επαγγελματίας πετοσφαιριστής. Έχει ύψος 198εκ και αγωνίζεται στη θέση του διαγώνιου.
Καριέρα
Ο Πάουλο Πίντο αγωνίστηκε τα πρώτα 12 χρόνια της επαγγελματικής του καριέρας σε ομάδες της χώρας του. Συγκεκριμένα αγωνίστηκε στις: Μίνας (1994-98), Τρες Κορασόες (1998-99), Τελεμίγκ Σελουλάρ (1999 και 2004-06), Μπανέσπα (1999-00), Λούπο Ναούτικο (2000-02), Σουζάνο (2002) και Ούνιον Πακ (2002-04).
Το 2006 αποφάσισε να αφήσει για πρώτη φορά στην καριέρα του τη Βραζιλία και να αναζητήσει την τύχη του στην Ευρώπη. Αρχικά βρέθηκε στην Ισπανία για λογαριασμό της Αλμερία, στην οποί παρέμεινε για ένα χρόνο κατακτώντας μάλιστα το Σούπερ Καπ Ισπανίας του 2006.
Την τριετία 2007-10 αγωνίστηκε διαδοχικά στην ιταλική Στιλκάσα Ταβιάνο, στη ρωσική Διναμό Καλίνινγκραντ και στην πολωνική Όλστιν.
Το 2010 επέστρεψε στην Ιταλία καθώς μετεγγράφη στην Γιούρογκρουπ Τζέλα, στην οποία παρέμεινε για περίπου ένα χρόνο. Το 2011 μεταπήδησε στην Ελλάδα για λογαριασμό του Ολυμπιακού Πειραιώς, στον οποίο όμως παρέμεινε για λιγους μόνο μήνες. Στη συνέχεια επέστρεψε στην πατρίδα του και υπέγραψε συμβόλαιο συνεργασίας με την Μόντες Κλάρος.
Το 2013 επέστρεψε στην Ευρώπη με προορισμό τη Ρουμανία, καθώς συμφώνησε με την τοπική Ρέματ Ζαλάου. Στη ρουμανική ομάδα παραμένει μέχρι σήμερα.
Διεθνείς συμμετοχές
Ο Πάουλο Πίντο ήταν διεθνής με την εθνική ομάδα πετοσφαίρισης της Βραζιλίας από το 1998 έχοντας πραγματοποιήσει στην καριέρα του δεκάδες επίσημες συμμετοχές.
Πηγές
Κατηγορία:Πετοσφαιριστές ΟΣΦΠ Κατηγορία:Βραζιλιάνοι πετοσφαιριστές
Μπαουίτι
Η Μπαουίτι ή Ελ Μπαουίτι (αραβικά : الباويطي από το κοπτικό ⲡⲁⲩⲏⲧ) είναι πόλη της Αιγύπτου στο Κυβερνείο Γκίζας και ο μεγαλύτερος οικισμός, με 30.000 κατοίκους της Όασης Μπαχαρίγια. Απέχει 375 χλμ από το Κάιρο.
Παραπομπές
Κατηγορία:Πόλεις της Αιγύπτου
Παρθένιος Α΄
Ο Παρθένιος Α΄, ο λεγόμενος Γέρων, διετέλεσε Πατριάρχης Κωνσταντινουπόλεως κατά τα έτη 1639-1644.
Καταγόταν από τα Ιωάννινα. Το 1609 εξελέγη Μητροπολίτης Αγχιάλου και παρέμεινε στη θέση αυτή μέχρι τις 19 Ιουνίου 1623, οπότε εξελέγη Μητροπολίτης Αδριανουπόλεως. Κατόπιν, το 1639 εξελέγη Οικουμενικός Πατριάρχης, αφήνοντας διάδοχό του στη Μητρόπολη Αδριανουπόλεως το πνευματικό του τέκνο, μετέπειτα επίσης Πατριάρχη, Παρθένιο.
Την εποχή της εκλογής του, το Πατριαρχείο είχε οικονομικές δυσκολίες και μεγάλα χρέη σε τοκογλύφους. Το 1641, ο Βασίλειος Λούπου αποπλήρωσε όλα τα χρέη και ως αντίδωρο ο Παρθένιος του απέστειλε κρυφά το σκήνωμα της Οσίας Παρασκευής της Επιβατινής. Την ίδια χρονιά, συνεκάλεσε Σύνοδο στην Κωνσταντινούπολη, στην οποία φαίνεται ότι εισήχθη ο όρος «μετουσίωσις», για τον οποίο ο κλήρος τον κατηγόρησε για φυλετισμό και μοντερνισμό. Το 1642 δικάστηκε από οθωμανικό δικαστήριο για εγκύκλιό του προς του Επτανήσιους περί εμμονής τους στην πατρώα πίστη.
Ο Παρθένιος επιχείρησε να συμβιβάσει τα πράγματα μεταξύ των δύο αντιμαχόμενων, τότε, παρατάξεων, των φιλενωτικών, που υποστηρίζονταν από τον Πάπα και τους Ιησουΐτες, και τους ανθενωτικούς, που ήταν οπαδοί του Κύριλλου Λουκάρεως. Το 1642 συνεκάλεσε την Σύνοδο του Ιασίου (15 Σεπτεμβρίου-27 Οκτωβρίου), η οποία ενέκρινε την ελληνική μετάφραση της λεγόμενης «Ορθόδοξου Ομολογίας» του Μητροπολίτη Κιέβου Πέτρου Μογίλα που είχε συνταχθεί για να προφυλάξει τους Ρώσους από καλβινιστικές και ρωμαιοκαθολικές θέσεις, τις οποίες η Σύνοδος έκρινε ασύμβατες με την Ορθοδοξία.
Ο Παρθένιος δεν κατεδίωξε την παράταξη των ανθενωτικών/φιλολουκαρικών, οι οποίοι άλλωστε τον είχαν υποστηρίξει στην εκλογή του. Η πολιτική του όμως άφησε περιθώρια αύξησης της ρωμαιοκαθολικής επιρροής στην Κωνσταντινούπολη. Έτσι, το 1644 ο Ουνίτης Πανταλέων Λιγαρίδης ίδρυσε στο Πέραν ελληνοκαθολική σχολή, την πρώτη ανώτερη σχολή ουμανιστικών σπουδών. Πάντως, το 1643 έστειλε επιστολή στον Βασιλιά της Γαλλίας Λουδοβίκο ΙΔ΄, στην οποία ξεκαθάριζε ότι δογματικές διαφορές ορθοδόξων και καθολικών εμποδίζουν την Ένωση των Εκκλησιών.
Αντερσέλβα
Ο Αντερσέλβα (ιταλικά Anterselva, γερμανικά Antholzerbach) είναι ποταμός της βορειοανατολικής Ιταλίας. Έχει μήκος 24,6 χλμ. και η λεκάνη απορροής του είναι 112 τετραγωνικά χλμ.
Παρθένιος Α΄
Το 1644 εκβλήθηκε από τον πατριαρχικό θρόνο και το επόμενο έτος εξορίστηκε στην Κύπρο. Το 1646 επέστρεψε στη Χίο, όπου και δολοφονήθηκε (με δηλητήριο) το ίδιο έτος.
Αντερσέλβα
Έχει τις πηγές του στις Άλπεις κοντά στα σύνορα με την Αυστρία στην περιφέρεια Τρεντίνο-Άλτο Άντιτζε. Κατά την πορεία του σχηματίζει την Κοιλάδα Αντερσέλβα, ενώ με το ίδιο όνομα, Αντερσέλβα, είναι γνωστός ο ιταλικός δήμος που διασχίζει.
Παρθένιος Α΄
Βιβλιογραφία
Κατηγορία:Μητροπολίτες Αγχιάλου Κατηγορία:Μητροπολίτες Αδριανουπόλεως Κατηγορία:Πατριάρχες Κωνσταντινουπόλεως Κατηγορία:Επίσκοποι του 17ου αιώνα
Αντερσέλβα
Παραπομπές
Κατηγορία:Ποταμοί της επαρχίας Μπολτσάνο
Α΄ Εθνική ποδοσφαίρου ανδρών 1985-1986
Το πρωτάθλημα της περιόδου 1985-86 ήταν το 27ο που διεξήχθη με μορφή εθνικής κατηγορίας και το 7ο από καταβολής του επαγγελματικού ποδοσφαίρου. Το κατέκτησε ο Παναθηναϊκός για 14η φορά στην ιστορία του και 11η φορά από την καθιέρωση της Α' Εθνικής, συγκεντρώνοντας 5 βαθμούς περισσότερους από τον δεύτερο ΟΦΗ.
Πρωταθλητής
thumb|right|167px| Πρωταθλητής 1985–86 [[Παναθηναϊκός (ποδόσφαιρο)|Παναθηναϊκός ]] Παναθηναϊκός
Συμμετέχοντες
Λόγω έργων στο στάδιο της Νέας Φιλαδέλφειας, η ΑΕΚ χρησιμοποίησε ως έδρα το ΟΑΚΑ παράλληλα με τους Ολυμπιακό και Παναθηναϊκό, οι οποίοι είχαν ήδη μετακινηθεί εκεί πριν από έναν χρόνο. Η ύπαρξη κοινής έδρας για τους τρεις δημοφιλέστερους συλλόγους υπήρξε πρωτόγνωρη στην ελληνική ποδοσφαιρική ιστορία και θα λάμβανε χώρα επί δύο μόνο αγωνιστικές περιόδους. Κατά τη διάρκειά τους όμως και όποτε οι δύο από τους τρεις αγωνίζονταν εντός έδρας την ίδια ημέρα (κάθε δεύτερη, περίπου, αγωνιστική), κρίθηκε σκόπιμη για λόγους ασφαλείας, αλλά και ενδιαφέροντος, η μετάθεση της μίας αναμέτρησης για το Σάββατο. Ως συνέπεια, αυτό άρχισε να αποκτά τον χαρακτήρα της σταθερής "ποδοσφαιρικής" ημέρας όπως η Κυριακή, γεγονός το οποίο έγινε κανόνας μερικά χρόνια αργότερα για λόγους αύξησης της τηλεθέασης, όταν η τηλεοπτική μετάδοση αγώνων του πρωταθλήματος επεκτάθηκε σε εβδομαδιαία βάση.
Γεγονότα
Η διοργάνωση σημαδεύτηκε από την υπόθεση δωροδοκίας με εμπλεκόμενο παράγοντα της ΑΕΚ και από τον εντοπισμό, για πρώτη φορά στο ελληνικό ποδόσφαιρο, παίκτη που είχε προβεί σε χρήση απαγορευμένης ουσίας.
Δωροδοκία από τον Χρυσοβιτσιάνο
Στις Σέρρες το Σάββατο 19 Απριλίου 1986, παραμονή του αγώνα Πανσερραϊκός – ΑΕΚ για την προτελευταία αγωνιστική του πρωταθλήματος, ο γενικός αρχηγός των φιλοξενούμενων Γιάννης Χρυσοβιτσιάνος συνελήφθη με την κατηγορία ότι έπεισε τον πρώην κεντρικό αμυντικό Γιώργο Ρήγα, να δωροδοκήσει τους αντίπαλους ποδοσφαιριστές Μιχάλη Γαλατίδη, Γιώργο Σφακιανάκη και Γιάννη Αντωνιάδη. Σημειώνεται ότι ο Ρήγας είχε υπάρξει συμπαίκτης των δύο τελευταίων στην Καβάλα. Η αναμέτρηση ήταν εξαιρετικά κρίσιμη τόσο για την τοπική ομάδα για την αποφυγή του υποβιβασμού, όσο και για τους Αθηναίους για την εξασφάλιση της συμμετοχής τους σε κάποια ευρωπαϊκή διοργάνωση της επόμενης περιόδου. Η δε ΑΕΚ, δεν είχε εξασφαλίσει την ευρωπαϊκή συμμετοχή ούτε μέσω του Κυπέλλου, καθώς, ακόμη και εάν στα ημιτελικά απέκλειε τον ήδη πρωταθλητή Παναθηναϊκό, στον τελικό θα είχε να αντιμετωπίσει τον Ολυμπιακό ή τον Άρη, με πιθανότατα κανέναν από τους δύο να μην είχε πετύχει την έξοδο στην Ευρώπη μέσω του πρωταθλήματος. Η ΑΕΚ τιμωρήθηκε με αφαίρεση 3 βαθμών από την επόμενη διοργάνωση. Παρά την αποκάλυψη της απόπειρας δωροδοκίας ο αγώνας διεξήχθη κανονικά και έληξε 2–0 υπέρ των γηπεδούχων, οι οποίοι πάντως δεν απέφυγαν τελικά τον υποβιβασμό στην πενταπλή ισοβαθμία.
Ντοπαρίσματα Ίσις
Ο Χιλιανός μέσος Αλεσάντρο Ίσις του ΟΦΗ ανιχνεύτηκε θετικός σε χρήση απαγορευμένης φαρμακευτικής ουσίας κατά τη διενέργεια εργαστηριακών ελέγχων anti-doping σε δύο διαφορετικούς αγώνες, τους Παναχαϊκή – ΟΦΗ 1–2 τον Ιανουάριο και ΠΑΟΚ – ΟΦΗ 0–0 τον Απρίλιο του 1986. Στην πρώτη περίπτωση επιχειρήθηκε συγκάλυψη του γεγονότος, η δημοσιοποίησή του όμως από την εφημερίδα Το Έθνος οδήγησε σε παραιτήσεις υπευθύνων, ενώ ούτε έπειτα από το δεύτερο εντοπισμό επιβλήθηκαν κάποιες κυρώσεις. Ο ισχύων τότε κανονισμός προέβλεπε για μεν τον Ίσις τιμωρία αποκλεισμού, για δε το σύλλογο ήττα και αφαίρεση 4 βαθμών σε κάθε αγώνα που υπήρξε ανίχνευση. Αποφεύγοντας τελικά οποιαδήποτε βαθμολογική κύρωση στη συγκεκριμένη υπόθεση, η ομάδα της Κρήτης κατέλαβε τη 2η θέση στο πρωτάθλημα, υψηλότερη ποτέ της ιστορίας της, πετυχαίνοντας παράλληλα τη συμμετοχή της για πρώτη φορά σε ευρωπαϊκή διοργάνωση.
Η μη επιβολή ποινών αποτέλεσε δεδικασμένο δύο χρόνια αργότερα στην περιβόητη υπόθεση Τσίγκοφ, με αφορμή την οποία η ελληνική πολιτεία αποφάσισε - αλλά εκ των υστέρων και όντας αντιμέτωπη με δυναμικές κινητοποιήσεις των φιλάθλων της ΑΕΛ - να εναρμονίσει το θεσμικό πλαίσιο περί φαρμακοδιέγερσης με τις υπόλοιπες ομοσπονδίες ποδοσφαίρου της Ευρώπης, αίροντας οποιαδήποτε ευθύνη από το σύλλογο που ανήκε ο ντοπαρισμένος παίκτης.
Βαθμολογία
Κριτήρια κατάταξης: 1. Βαθμοί - 2. Βαθμοί στους μεταξύ τους αγώνες - 3. Διαφορά τερμάτων στους μεταξύ τους αγώνες - 4. Αγώνας μπαράζ (κατάταξης) σε ουδέτερο γήπεδο με 30λεπτη παράταση σε περίπτωση ισοπαλίας - 5. κλήρωση
Αγώνες μπαράζ
Με την ολοκλήρωση της 30ής και τελευταίας αγωνιστικής του πρωταθλήματος στις 27 Απριλίου 1986, η διοργανώτρια αρχή ΕΠΟ δεν επικύρωσε τον τελικό πίνακα βαθμολογίας εν αναμονή της απόφασης για τη μία εβδομάδα νωρίτερα απόπειρα δωροδοκίας από τον Χρυσοβιτσιάνο. Η αφαίρεση ή μη βαθμών από την ΑΕΚ, σε συνδυασμό με το εάν αυτή θα κατακτούσε ή όχι το κύπελλο Ελλάδας, του οποίου οι ημιτελικοί και τελικός είχαν προγραμματιστεί για τον ερχόμενο Μάιο, θα καθόριζαν τον σύλλογο που θα εξασφάλιζε, μαζί με τον δεύτερο της κατάταξης ΟΦΗ, τη συμμετοχή του στο κύπελλο UEFA της νέας περιόδου.
Η υπόθεση δωροδοκίας δεν τελεσιδίκησε πριν από τα μέσα Ιουνίου και η επιβολή στην ΑΕΚ ποινής αφαίρεσης 3 βαθμών, από το επόμενο όμως πρωτάθλημα, σήμαινε ότι οριστικά ισοβάθμησε με τον Ηρακλή στην 3η θέση του πρωταθλήματος, ο δε αποκλεισμός της στον ημιτελικό Κυπέλλου, θα οδηγούσε πλέον μόνο μία από τις δύο ομάδες σε ευρωπαϊκή έξοδο (καθώς στο Κυπελλούχων θα μετείχε ο φιναλίστ Κυπέλλου Ολυμπιακός), οπότε εσπευσμένα ορίστηκε ο μεταξύ τους αγώνας μπαράζ για την 3η θέση στο Εθνικό Στάδιο Βόλου.
Ο Ηρακλής δεν επιθυμούσε αρχικά να προσέλθει στην αναμέτρηση, διαμαρτυρόμενος πως η αντίπαλός του θα έπρεπε να είχε τιμωρηθεί για την απόπειρα Χρυσοβιτσιάνου, υπό το φόβο όμως κυρώσεων από την ΕΠΟ εμφανίστηκε στο γήπεδο με αποστολή 10 μόλις ποδοσφαιριστών. Στο 53' και ενώ δεν είχε σημειωθεί τέρμα, έμεινε με 6 παίκτες λόγω τριών αποβολών και ενός τραυματισμού, με συνέπεια κατά τον κανονισμό τη διακοπή και κατακύρωση του αγώνα υπέρ της ΑΕΚ. Η συγκεκριμένη συνάντηση αποκαλείται μέχρι και σήμερα ως το "μπαράζ της ντροπής".
Η αντίστοιχη αναμέτρηση των επίσης ισοβαθμούντων Ολυμπιακού και Πανιωνίου δεν πραγματοποιήθηκε, όντας αδιάφορης σημασίας. Η 5η θέση δεν εξασφάλιζε ευρωπαϊκή συμμετοχή, ούτε καν στο Βαλκανικό κύπελλο συλλόγων που δεν επρόκειτο να διεξαχθεί την περίοδο 1986-87, ενώ επιπρόσθετα οι Πειραιώτες είχαν αγωνιστικές υποχρεώσεις για το διπλό ημιτελικό Κυπέλλου με τον Άρη. Διενεργήθηκε κλήρωση και 5οι στην κατάταξη αναδείχτηκαν οι Νεοσμυρνιώτες, όταν όμως ο Ολυμπιακός προκρίθηκε στον τελικό εναντίον του ήδη πρωταθλητή Παναθηναϊκού και άρα θα μετείχε σίγουρα στο ερχόμενο κύπελλο Κυπελλούχων, η ΕΠΟ του απένειμε άτυπα την 5η θέση.
Πηγές
Κατηγορία:Α΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 1985-1986
Β΄ Σώμα Στρατού (Ελλάδα)
Το Β΄ Σώμα Στρατού (Β΄ ΣΣ) ήταν σχηματισμός του Ελληνικού Στρατού. Ιδρύθηκε το 1913, έλαβε μέρος σε όλους τους πολέμους που ακολούθησαν στην Ελλάδα. Από το 1998 το σώμα λειτουργούσε ως στρατηγική εφεδρεία και περιελάμβανε τις ειδικές δυνάμεις και την αεροπορία στρατού, καθώς και μηχανοκίνητο πεζικό. Καταργήθηκε στις 29 Νοεμβρίου του 2013.
Ιστορία
Το Β΄ Σώμα Στρατού ιδρύθηκε μετά τους Βαλκανικούς Πολέμους, στις 17 Αυγούστου του 1913. Αρχικά με έδρα την Αθήνα, μεταφέρθηκε στην Πάτρα το Δεκέμβριο του ίδιου έτους. Κατά τη διάρκεια του Α΄ Παγκοσμίου Πολέμου πολέμησε στο μακεδονικό μέτωπο και στη συνέχεια συμμετείχε στη Μικρασιατική Εκστρατεία. Μετά την ήττα της Ελλάδας τον Αύγουστο του 1922, το Σώμα επανασυστάθηκε στις 7 Σεπτεμβρίου του 1922 στην ανατολική Μακεδονία, ως μέρος του στρατού του Έβρου.
Το Σώμα έλαβε μέρος στον Ελληνοϊταλικό πόλεμο του 1940-41 από την αρχή, και διήρκεσε μέχρι την ήττα και τη διάλυση του Ελληνικού Στρατού, μετά τη γερμανική εισβολή στην Ελλάδα τον Απρίλιο του 1941. Μετά την απελευθέρωση από τη γερμανική κατοχή, το Β΄ Σώμα Στρατού επανιδρύθηκε το 1946 στη Λάρισα και πήρε μέρος στον Ελληνικό Εμφύλιο Πόλεμο. Μετά το τέλος του Εμφυλίου Πολέμου το 1949, το Σώμα μεταφέρθηκε στην Κοζάνη, όπου παρέμεινε μέχρι τον Ιούλιο του 1962, όταν μετακόμισε στη Βέροια, την τελική έδρα του. Κατά τη διάρκεια αυτής της περιόδου, το Σώμα αποτέλεσε το μεγαλύτερο μέρος του ελληνικού εκστρατευτικού σώματος στην Κορέα.
Από την 1η Ιανουαρίου του 1998, το Σώμα έπαψε να έχει εδαφική διαμόρφωση και μετασχηματίστηκε σε μια εφεδρική στρατηγική δύναμη ταχείας αντίδρασης υπό την επιχειρησιακή διοίκηση του Γενικού Επιτελείου Εθνικής Άμυνας. Την 1η Ιουλίου του 2002, το Σώμα έγινε Διακλαδικό Στρατηγείο και μετονομάστηκε τέσσερις μήνες αργότερα σε Στρατηγείο Δυνάμεων Αντίδρασης, Ενίσχυσης, Εφεδρείας [ΣΔΑΕΕ (Β΄ ΣΣ)]. Στις 19 Ιουλίου του 2005 επανήλθε ξανά ως στρατιωτικός σχηματισμός και επέστρεψε στην πρώην ονομασία του. Μετά από μια ευρεία αναθεώρηση της άμυνας για μια νέα δομή δύναμης για τις ελληνικές ένοπλες δυνάμεις, τον Απρίλιο του 2013 το ΚΥΣΕΑ αποφάσισε τη διάλυση της Β΄ Σώματος Στρατού, για να έρθει υπό την άμεση διοίκηση της 1ης Στρατιάς. Το Σώμα διαλύθηκε στις 29 Νοεμβρίου του 2013.
Έμβλημα
Το έμβλημα του Σώματος απεικονίζει μία αρχαία σπαρτιατική ασπίδα που τη διασχίζουν δύο ακόντια. Συμβολίζει τη δύναμη, την αγωνιστικότητα και την αποφασιστικότητα των αρχαίων Ελλήνων της Σπάρτης.
Το ρητό που εμπεριέχεται στο θυρεό είναι Ή ΤΑΝ Ή ΕΠΙ ΤΑΣ (ή αυτήν ή πάνω σ' αυτήν). Αυτή η φράση αναφερόταν από τις Σπαρτιάτισες μητέρες στους γιους τους πριν πάνε στον πόλεμο, υπενθυμίζοντάς τους να επιστρέψουν ως νικητές με την ασπίδα, ή νεκροί πάνω σ' αυτήν. Η επιστροφή χωρίς την ασπίδα σήμαινε πως ο στρατιώτης ήταν ρίψασπις (ο οπλίτης δεν μπορούσε να ξεφύγει από το πεδίο της μάχης, εκτός εάν ο ίδιος πετούσε μακριά τη βαριά και δυσκίνητη ασπίδα του).
Διάρθρωση (2008)
Η επιχειρησιακή διάρθρωση του Β΄ Σώματος Στρατού το 2008 ήταν η εξής:
Εξωτερικοί σύνδεσμοι
Κατηγορία:Σώματα στρατού της Ελλάδας Κατηγορία:Βέροια
Φώτης Τσολιάς
Ο Φώτης Τσολιάς (1925 - Δεκέμβριος 2002) ήταν Έλληνας διεθνής ποδοσφαιριστής που αγωνιζόταν στον Πανιώνιο.
Βιογραφικό
Ο Φώτης Τσολιάς γεννήθηκε το 1925 στην Πάτρα. Ως ποδοσφαιριστής αγωνιζόταν στην επίθεση. Ξεκίνησε στην Πράσινη Θύελλα Κουκακίου αλλά έφηβος ακόμα εικονίζεται στη φωτογραφία της πρώτης ομάδας που δημιούργησε ο Πανιώνιος το 1940, όταν εγκαταστάθηκε στη Νέα Σμύρνη. Μετείχε, επίσης, σε όλες τις κατοχικές ομάδες του συλλόγου που έδωσαν διάφορα φιλικά παιχνίδια. Έπαιξε στην πρώτη μεταπολεμική ομάδα του Πανιώνιου μέχρι τα πρώτα χρόνια της δεκαετίας του '50. Διακρινόταν για την ταχύτητά του και το δυνατό σουτ και ήταν ο βασικός σκόρερ της ομάδας. Ήταν ψηλός και ασχολιόταν, επίσης με επιτυχία, με το μπάσκετ, το βόλεϊ και το στίβο.
Ήταν μέλος της ομάδας του Πανιωνίου, η οποία το 1950-51 πήρε το πρωτάθλημα της Ε.Π.Σ. Αθηνών και αναδείχθηκε δευτεραθλήτρια Ελλάδος, πίσω από τον Ολυμπιακό.
Επίσης, αγωνίστηκε και σκόραρε στον τελικό του Κυπέλλου Ελλάδος το 1952, πάντα με τον Πανιώνιο. Αφού απέκλεισαν τον Εθνικό με 2-2, 3-2 και τη Δόξα Δράμας με 2-2, 2-1, ηττήθηκαν στον τελικό από τον Ολυμπιακό. Ο Τσολιάς πέτυχε δύο γκολ στο 34΄ και στο 60΄ αλλά ο αγώνας έληξε ισόπαλος 2-2, μιας και οι ερυθρόλευκοι ισοφάρισαν στο 90΄ με το Δρόσο. Στον επαναληπτικό ο Πανιώνιος ηττήθηκε με 2-0.
Με το Νίκο Ζαρκάδη και τον Ανδρέα Λέκκα αποτελούσαν την επιθετική τριάδα του Πανιωνίου, ώσπου τραυματίστηκε σοβαρά στη μέση σε αγώνα εναντίον της ΑΕΚ και αναγκάστηκε να σταματήσει πρόωρα το ποδόσφαιρο.
Για την προσφορά του στην ομάδα, του απονεμήθηκε ο Χρυσός Σταυρός Πανιωνίου, η ανώτατη διάκριση του συλλόγου. Πέθανε το Δεκέμβριο του 2002.
Στην Εθνική
Ο Φώτης Τσολιάς αγωνίστηκε μία φορα με την εθνική ομάδα. Ήταν στις 28/11/1948 στον εκτός έδρας φιλικό αγώνα με την Τουρκία, στον οποίο η Ελλάδα ηττήθηκε με 1-2. Λίγες μέρες μετά έπαιξε και σε ένα ανεπίσημο ματς επί της Τουρκίας, στο οποίο η εθνική αγωνίστηκε ως Μικτή Επιλέκτων, στο οποίο πέτυχε το νικηφόρο γκολ της εθνικής (σκορ: 2-1).
Πηγές
Τσολιάς Φώτης Τσολιάς Φώτης Τσολιάς Φώτης Τ
Εθνική Σχολή Πολιτικής Αεροπορίας
Η Εθνική Σχολή Πολιτικής Αεροπορίας (επίσημη ονομασία στα γαλλικά: École nationale de l'aviation civile) είναι ένα δημόσιο ερευνητικό πανεπιστήμιο, με έδρα την Τουλούζη της Γαλλίας.
Ιδρύθηκε το 1949 από τον Max Hymans, είναι σήμερα το μεγαλύτερο πανεπιστήμιο της ευρωπαϊκής πολιτικής αεροπορίας.
Η Σχολή αποτελεί τμήμα της France AEROTECH.
Παραπομπές
Κατηγορία:Πανεπιστήμια στη Γαλλία Κατηγορία:Αεροπορία στη Γαλλία Κατηγορία:Εκπαίδευση στην Τουλούζη
Η Φωνή της Ελλάδας
Η Φωνή της Ελλάδας ή αλλιώς ΕΡΑ 5 είναι ραδιοφωνικός σταθμός διεθνούς (παγκόσμιας) εμβέλειας.
Ιστορική Αναδρομή
Η πρώτη απόπειρα εγκατάστασης ενός ραδιοφωνικού σταθμού βραχέων έλαβε χώρα αμέσως μετά το ξέσπασμα του ελληνοϊταλικού πολέμου. Τα ραδιοφωνικά προγράμματα μεταδόθηκαν από ένα βραχύ πομπό στο κέντρο της Αθήνας στο μέτωπο και στα Βαλκάνια. Ένας ραδιοφωνικός σταθμός βραχέων κυμάτων δημιουργήθηκε το 1947. Οι μεταδόσεις ξεκίνησαν από έναν πομπό 7.5 kW στην Κύπρο, την Αίγυπτο, την Τουρκία, τα Βαλκάνια και τη Σοβιετική Ένωση, ενώ τέσσερις πομποί εγκαταστάθηκαν στο πολεμικό ναυτικό.
Τα ημερήσια δελτία ειδήσεων μεταδίδονταν σε δώδεκα ξένες γλώσσες (αραβικά μία φορά την εβδομάδα, γερμανικά, ρωσικά, ισπανικά, ρουμάνικα, τουρκικά, σερβοκροατικά, βουλγαρικά, αλβανικά, γαλλικά, πολωνικά και αγγλικά). Επίσης μεταδίδονταν ένα μουσικό πρόγραμμα. Το κέντρο μετάδοσης βραχέων κυμάτων εγκαινιάσθηκε το 1972 με δύο πομπούς 110 kW στην Αυλίδα 37 χιλιόμετρα βορειοανατολικά της Αθήνας, στο Καλοχώρι-Παντείχι Εύβοιας - με κεραίες μετάδοσης κατευθυνόμενες προς τις πέντε ηπείρους.
Μετά την κατάρρευση της Χούντας των Συνταγματαρχών, ο σταθμός μετονομάστηκε σε "Η Φωνή της Ελλάδας" και τέθηκε υπό την εποπτεία του ΕΙΡΤ. Στις 12 Αυγούστου 1987 μετά την ενοποίηση της ΕΡΤ και της ΕΡΤ2 μεταφέρθηκε διοικητικά στην νεοσύστατη, τότε, ΕΡΑ.
Κλείσιμο - επαναλειτουργία της ΕΡΤ & Φωνής της Ελλάδας - σήμερα
Η απόφαση της τότε κυβέρνησης Σαμαρά για το κλείσιμο της ΕΡΤ, σήμανε την διακοπή λειτουργίας της Φωνής της Ελλάδας και την παύση αναμετάδοσης του σήματος από το κύριο κέντρο εκπομπής στην Αυλίδα και από άλλα σημεία. Ωστόσο το προσωπικό αποφάσισε τη συνέχιση της λειτουργίας κάνοντας αδιάλειπτες βάρδιες μέχρι την επαναλειτουργία της ΕΡΤ στις 11 Ιουνίου 2015 όπου ο σταθμός συνεχίζει μέχρι και σήμερα τη λειτουργία του από την Διεύθυνση Ραδιοφωνίας.
Παύση εκπομπής στα βραχέα
Στις 4 Φεβρουαρίου του 2022 η ΕΡΤ ανάρτησε στη Διαύγεια την από 20 Δεκεμβρίου 2021 απόφαση του διοικητικού συμβουλίου της εταιρείας για παύση της εκπομπής του ραδιοφωνικού σταθμού στα βραχέα κύματα στις 31 Μαρτίου 2022. Ως λόγοι που οδήγησαν σε αυτή την απόφαση περιγράφονται η εξέλιξη της τεχνολογίας, το γεγονός ότι οι περισσότεροι ραδιοτηλεοπτικοί φορείς της Ευρώπης έχουν σταματήσει την εκπομπή στα βραχέα και τα σχέδια της ΕΡΤ να «επιταχύνει τη διάχυση μέσω του διαδικτύου και του ραδιοφωνικού προγράμματος «Η ΦΩΝΗ ΤΗΣ ΕΛΛΑΔΑΣ»» τους προσεχείς μήνες. Ακόμη, γίνεται αναφορά για φύλαξη των εγκαταστάσεων του κέντρου εκπομπής Αυλίδας και για «μεταβίβαση της κυριότητας» στα Υπουργεία Εξωτερικών και Άμυνας με σκοπό τη συνέχιση της εκπομπής εφόσον το επιθυμούν.
Ακολούθησαν τις επόμενες μέρες αντιδράσεις από την ΠΟΣΠΕΡΤ εναντίον της διοίκησης της ΕΡΤ κάνοντας λόγο για δεύτερο «μαύρο» και τονίζοντας τη σημασία της εκπομπής στα βραχέα για τους Έλληνες παγκοσμίως. Ακολούθησαν αντιδράσεις από το ΠΑΜΕ, την Πανελλήνια Ένωση Ναυτών και την Πανελλήνια Ναυτική Ομοσπονδία που κάλεσε σε συνέχιση της εκπομπής στα βραχέα αναφέροντας ως αντεπιχειρήματα ότι το εργατικό δυναμικό κι ο στόλος που διαθέτει η Ελλάδα είναι μεγαλύτερα από τα αντίστοιχα ευρωπαϊκά κράτη που έπαυσαν τις αντίστοιχες εκπομπές στα βραχέα και η πρόσβαση στο διαδίκτυο είναι ασυνεχής και κοστοβόρα.
Προφίλ
Ο σταθμός έχει 14 βασικούς γεωγραφικούς προορισμούς στον πλανήτη καθώς ακούγεται και στις πέντε ηπείρους, όπου ζουν Έλληνες, από τα Βαλκάνια και την υπόλοιπη Ευρώπη έως την Αφρική, την Ιαπωνία, τις Ηνωμένες Πολιτείες και την Αυστραλία. Η φωνή της Ελλάδας προορίζεται για τα εκατομμύρια των Ελλήνων που ζουν στις πέντε ηπείρους, για τις εκατοντάδες χιλιάδες Έλληνες φοιτητές κυρίως στην Ευρώπη και τις ΗΠΑ, για τις δεκάδες χιλιάδες Έλληνες ναυτικούς στη θάλασσα, καθώς και για τους πολυάριθμους Έλληνες που ζουν στο εξωτερικό, που δεν μιλούν ελληνικά και για ξένους ακροατές.
Η Φωνή της Ελλάδας έχει επίσης ενταχθεί στην παγκόσμια κοινότητα του Διαδικτύου με ζωντανή μετάδοση του προγράμματος 24 ώρες την ημέρα. Με ένα ειδικό πρόγραμμα που προορίζεται για τους Έλληνες που ζουν στο εξωτερικό, και με ένα μοναδικό και ολοκληρωμένο δελτίο ειδήσεων που προορίζεται για αυτούς και με τη μετάδοσή του στο διαδίκτυο και στον παγκόσμιο ιστό, ο σταθμός φθάνει στους Έλληνες που ζουν σε όλα τα μέρη του κόσμου. Μεταδίδεται σε βραχύ μήκος κύματος (9420 kHz, 9935 kHz και 11645 kHz) από το κέντρο εκπομπής της Αυλίδας στο Καλοχώρι-Παντείχι Εύβοιας. 19 ελληνικά δελτία εκπέμπονται καθημερινά από το στούντιο 5 του ραδιομεγάρου.
Το πρόγραμμα περιλαμβάνει επίσης ενημερωτικά προγράμματα πολιτικού, πολιτιστικού και λαογραφικού ενδιαφέροντος, καθώς και μουσικά προγράμματα που προωθούν τα καλά ελληνικά τραγούδια, αλλά ο σταθμός χαρακτηρίζεται κυρίως από προγράμματα που την φέρνουν σε άμεση επαφή με τον Ελληνισμό μέσω τηλεφωνικών κλήσεων και επιστολών. Παράλληλα, δεν προορίζεται μόνο για τους Έλληνες που ζουν στο εξωτερικό, αλλά και για τους αλλοδαπούς που ζουν και στην Ελλάδα και στο εξωτερικό. Επιτυγχάνει αυτό μέσω ενός ημερήσιου προγράμματος σε πολλές γλώσσες σε μικρά και μεσαία μήκη κύματος. Επίσης δικτυώνεται και με τους υπόλοιπους σταθμούς της ΕΡΤ.
Πρόγραμμα
Το πρόγραμμά του απευθύνεται στους Έλληνες ομογενείς όλου του κόσμου, με δελτία ειδήσεων, ενημερωτικές και ψυχαγωγικές εκπομπές, οτιδήποτε που αφορά την Ελλάδα και μεταδίδεται σε 11 γλώσσες (Αγγλικά, Αραβικά, Ρουμανικά, Σερβικά, Αλβανικά, Ρωσικά, Ισπανικά, Πολωνικά, Ιταλικά, Γερμανικά, Κροατικά). Εν ολίγοις είναι το μεγαλύτερο σε εμβέλεια ελληνικό ραδιόφωνο. Το ζωντανό πρόγραμμα αρχίζει στις 8 το πρωί και τελειώνει στις 6 το απόγευμα. Κάθε μια ώρα, βάζει το σύνθημα του σταθμού και λέει τις ειδήσεις. Στην αρχή και στο τέλος του προγράμματος βάζει στην αρχή το σύνθημα 2 φορές και μετά βάζει 3 φορές τον τσοπανάκο και τέλος τον εθνικό ύμνο.
Παραπομπές
Κατηγορία:Ελληνική Ραδιοφωνία Κατηγορία:Μέσα Μαζικής Ενημέρωσης της Αθήνας
Ρόναλντ Χιμένες
Ο Ρόναλντ Άντερς Χιμένες (γεννημένος στις 9 Ιανουαρίου 1990) είναι Κολομβιανός διεθνής πετοσφαιριστής. Έχει ύψος 200εκ και αγωνίζεται στη θέση του διαγώνιου.
Καριέρα
Τελικώς, ταξίδεψε στη Φινλανδία για λογαριασμό της Ράισιον Λόϊμου, στην οποία παρέμεινε για δύο χρόνια, χωρίς ωστόσο να καταφέρει να κατακτήσει κάποιο τίτλο. Το καλοκαίρι του 2011, ο Χιμένες κατέφτασε στην Ελλάδα για λογαριασμό του τότε νταμπλούχου Ολυμπιακού Πειραιώς, ωστόσο η τραγική πορεία της ομάδας στο πρωτάθλημα (τερμάτισε στη 5η θέση που ήταν η χαμηλότερη στην ιστορία του συλλόγου) οδήγησε τη διοίκηση του Πειραϊκού συλλόγου σε ολική αναδόμηση του ρόστερ με τον Χιμένες να μην αποτελεί εξαίρεση και να αποτελεί παρελθόν από το σύλλογο.
Επόμενος σταθμός στην καριέρα του Χιμένες ήταν η Χάϊπο Τίρολ Ίνσμπουργκ, ομάδα της Αυστρίας, στην οποία παραμένει μέχρι σήμερα.
Διεθνείς συμμετοχές
Ο Ρόναλντ Χιμένες είναι διεθνής με την εθνική ομάδα πετοσφαίρισης της Κολομβίας από το 2009 έχοντας πραγματοποιήσει δεκάδες συμμετοχές.
Πηγές
Κατηγορία:Πετοσφαιριστές ΟΣΦΠ Κατηγορία:Κολομβιανοί πετοσφαιριστές
Νέα Εδάφη
μικρογραφία|Τα Νέα Εδάφη (με πράσινο) σε σχέση με το υπόλοιπο Χονγκ Κονγκ. Τα Νέα Εδάφη (αγγλικά: New Territories) είναι γεωγραφική επικράτεια του Χονγκ Κονγκ. Καλύπτουν πάνω από το 85% της συνολικής έκτασης του Χονγκ Κονγκ και σε αυτές περιλαμβάνονται κυρίως οι βόρειες καθώς και οι νησιωτικές περιοχές. Στα Νέα Εδάφη ζουν πάνω από 3,5 εκατομμύρια άτομα, δηλαδή περίπου το 50% του συνολικού πληθυσμού του Χονγκ Κονγκ. Εκτείνονται βόρεια της χερσονήσου της Καουλούν, και νότια του ποταμιού Σαμ Τσαν, του φυσικού συνόρου του Χονγκ Κονγκ και της Ηπειρωτικής Κίνας.
Η ονομασία προέρχεται από την ιστορία της περιοχής. Το 1898, η Μεγάλη Βρετανία υπέγραψε με την Δυναστεία των Τσινγκ μία συνθήκη, σύμφωνα με την οποία η Κίνα θα παραχωρούσε στο Βρετανικό Χονγκ Κονγκ κάποιες νέες περιοχές, για ένα διάστημα 99 χρόνων. Η καινούρια, για τότε, επικράτεια ονομάστηκε New Territories, που στα ελληνικά μπορεί να μεταφραστεί ως Νέα Εδάφη. Όταν έληξε αυτή η συμφωνία, το 1997, τα Νέα Εδάφη, μαζί με το υπόλοιπο Χονγκ Κονγκ, παραδόθηκε πίσω στην κυριαρχία της Κίνας.
Τα Νέα Εδάφη είναι αρκετά λοφώδη. Για το μεγαλύτερο μέρος της ιστορίας τους ήταν αγροτικά, ενώ υπήρχαν αρκετά μικρά χωριά. Ωστόσο, από την δεκαετία του 80 κι έπειτα ξεκίνησε η γρήγορη αστικοποίησή τους: άρχισαν να χτίζονται πολυόροφες πολυκατοικίες και μεγάλα οικοδομικά συγκροτήματα. Μέχρι και σήμερα, τα Νέα Εδάφη χρησιμοποιούνται από την κυβέρνηση για να αντιμετωπιστεί το ζήτημα στέγασης των κατοίκων του Χονγκ Κονγκ. Παρόλα αυτά, υπάρχουν ακόμα παρθένα τοπία όπου διατηρείται η φυσική ομορφιά. Εκεί βρίσκονται, επίσης, κάποια αξιοθέατα, όπως η Ντίσνεϋλαντ και το βουδιστικό μοναστήρι Πο Λιν.
Σημαντικές πόλεις που βρίσκονται στα Νέα Εδάφη είναι η Σα Τιν, η Τάι Πο, η Τσουέν Γουάν, καθώς και η Γιουέν Λονγκ. Στα Νέα Εδάφη περιλαμβάνεται επίσης το μεγαλύτερο νησί στο Χονγκ Κονγκ, το Νησί Λαντάου, καθώς και πολλά άλλα μικρότερα, όπως το Λάμμα. Διοικητικά, τα Νέα Εδάφη οργανώνονται σε 9 περιφέρειες. Το Μετρό του Χονγκ Κονγκ συνδέει με 2 γραμμές το κέντρο με τα Νέα Εδάφη.
Εξωτερικοί σύνδεσμοι
Κατηγορία:Γεωγραφία του Χονγκ Κονγκ
Πολυτεχνικό Ινστιτούτο Προηγμένων Επιστημών
Το Πολυτεχνικό Ινστιτούτο Προηγμένων Επιστημών (επίσημη ονομασία στα γαλλικά: Institut polytechnique des sciences avancées) είναι ένα ιδιωτικό ερευνητικό πανεπιστήμιο, με έδρα την Τουλούζ και το Ιβρί-συρ-Σεν στη Γαλλία.
Ιδρύθηκε το 1961 και εκπαιδεύει μηχανικούς στον τομέα της αεροναυπηγικής.
Η σχολή αποτελεί τμήμα της IONIS Education Group.
Εξωτερικοί σύνδεσμοι
Κατηγορία:Πανεπιστήμια στη Γαλλία Κατηγορία:Αεροπορία στη Γαλλία Κατηγορία:Εκπαίδευση στην Τουλούζη
Ευπυρίδες
Οι Ευπυρίδες (Εὐπυρίδαι), (ο δήμος: Ευπυρίδων ή Ευπυριδών) ήταν αρχαίος οικισμός - πόλη και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Ευπυρίδες) ονομάζονταν οι δημότες του δήμου αυτού.
Ονομασία
Ο δήμος πήρε πιθανώς το όνομά του, σύμφωνα με μια εκδοχή, από την ομώνυμη οικογένεια των Ευπυριδών, που είχε ως έδρα τον δήμο αυτό. Κατά μια άλλη εκδοχή οι κάτοικοι του ήταν κυρίως αγρότες, οι οποίοι καλλιεργούσαν σιτηρά, καθώς ο όρος «εύπυρος», (εὔπυρος), σημαίνει «σιτοφόρος», «σιταρότοπος», με «άφθονα σιτηρά». Σύμφωνα επίσης με μια άλλη εκδοχή η ονομασία του δήμου φαίνεται ότι οφείλεται σε κάποια εργασία των δημοτών του, η οποία χρησιμοποιούσε τη φωτιά (πυρ), ίσως π.χ. υπήρχαν εκεί πολλά σιδηρουργεία.
Τοποθεσία του αρχαίου δήμου
Ο δήμος των Ευπυριδών, ήταν δήμος των Μεσογείων. Η ακριβής τοποθεσία του δήμου αυτού δεν έχει προσδιορισθεί, παραμένει ακόμα άγνωστη και δεν έχει ακόμα ταυτιστεί επακριβώς με κάποια σημερινή περιοχή, αλλά ήταν μάλλον κοντά στους δήμους των Κρωπιδών και των Πηλήκων, οι οποίοι μαζί με τις Ευπυρίδες συναποτελούσαν τους Τρικώμους, όπως αναφέρει ο Στέφανος Βυζάντιος. Σύμφωνα με τον John S. Traill το κέντρο του δήμου βρίσκεται σε θέση κοντά στο Καματερό, το οποίο είναι οικοδομημένο στους πρόποδες του Ποικίλου Όρους και υπάγεται στον Δήμο Αγίων Αναργύρων-Καματερού.
Υπάρχει η γνώμη ότι βρισκόταν στην περιοχή μεταξύ Άνω Λιοσίων και Αχαρνών, από το γεγονός ότι στον λοφίσκο όπου βρίσκεται το εκκλησάκι των Αγίων Σαράντα ανακαλύφθηκε επιτύμβια στήλη με την επιγραφή «Ζωσίμη Ευνίκου εξ Ευπυριδών Εισιγένου Φλυέως γυνή». Μια άλλη άποψη τον τοποθετεί στην Καλογρέζα, προς την πλευρά του Ψυχικού, ενώ σύμφωνα με νεότερους ερευνητές βρίσκεται κοντά στο σύγχρονο Καματερό, βόρεια του Αιγάλεω.
Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Λεοντίδας φυλής, συμμετείχε με 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν με 2 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.
Οι κάτοικοι των Ευπυριδών
Ο δημότης των αρχαίων Ευπυριδών ονομαζόταν Ευπυρίδης. Οι Ευπυρίδες ήταν μέρος θρησκευτικής ένωσης, μαζί με τους γείτονες τους από τους δήμους των Κρωπιδών και των Πηλήκων, αλλά δεν είναι γνωστές άλλες λεπτομέρειες για την λατρεία αυτής της ένωσης. Πιθανώς εντός του δήμου υπήρχε ναός του Απόλλωνα, όπως συνάγεται από διάταγμα, το οποίο βρέθηκε σε επιγραφή.
Προσωπικότητες από τις Ευπυρίδες
Υπήρξαν διάφοροι γνωστοί πολίτες από τον δήμο των Ευπυριδών, όπως ο ταμίας Γοργίας ο Ευπυρίδης, ο ιερέας Διονύσιος ο Ευπυρίδης, ο βουλευτής Διονυσόδωρος ο Ευπυρίδης γιος του Ισιδώρου, ο βουλευτής Δωρόθεος ο Ευπυρίδης γιος του Δωροθέου κ.α.
Πηγές – βιβλιογραφία
Πρωτογενείς πηγές
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
Παραξυλόλιο
Το παραξυλόλιο ή π-ξυλόλιο ή παραξυλένιο ή 1,4-διμεθυλοβενζόλιο ή 1,4-διμεθυλοβενζένιο είναι ένα αρένιο, δηλαδή ένας αρωματικός υδρογονάνθρακας που το μόριό του περιέχει ένα δακτύλιο βενζολίου, και δύο μεθύλια σε απέναντι θέσεις του δακτυλίου. Έχει (μεταξύ άλλων) τα ακόλουθα ισομερή θέσης:
Χρησιμοποιείται σε μεγάλη κλίμακα για την παραγωγή του τερεφθαλικού οξέος, που με τη σειρά του παράγει πολυεστέρες. Το πολυμερές είναι γνωστό ως παρυλένιο. Το παραξυλένιο παράγεται με καταλυτική αναμόρφωση της νάφθας (ενός παράγώγου του πετρελαίου και διαχωρίζεται από άλλα συμπαράγωγα απόσταξη, απορρόφηση ή κρυστάλλωση κσι διεργασές αντιδράσεων ισομερείωσης από μεταξυλόλιο, ορθοξυλόλιο και αιθυλοβενζόλιο. Το σημείο τήξης του είναι το υψηλότερο ανάμεσα στα ισομερή του, αλλά η απλή κρυστάλλωση δεν επιτρέπει εύκολο καθαρισμό του, εξαιτίας του σχηματισμού σειράς ευτηκτικών μιγμάτων. Επίσης είναι πολύ εύφλεκτο.
Μέθοδος Fitting
Από παραδιαλοβενζόλιο (π-C6H4X2), με τη μεθοδο Fitting, παράγεται παραξυλόλιο :
Μέθοδος Grignard
Από παραδιαλοβενζόλιο (π-C6H4X2) με τη μέθοδο Grignard, παράγεται παραξυλόλιο :
Με αποκαρβοξυλίωση κατάλληλων καρβοξυλικών οξέων
1. Aπό (παραμεθυλοφαινυλ)αιθανικό οξύ, με αποκαρβοξυλίωση παράγεται παραξυλόλιο :
2. Aπό 2,5-διμεθυλοβενζοϊκό οξύ παράγεται παραξυλόλιο :
Με αποξυγόνωση 2,5-διμεθυλοφαινόλης
Από 2,5-διμεθυλοφαινόλη, με αποξυγόνωση, παράγεται παραξυλόλιο ::
Aπό βενζαλδεΰδη
Από παραμεθυλοβενζαλδεΰδη, με τη μέθοδο Wolff-Kishner, παράγεται παραξυλόλιο ::
Νίτρωση
Με νίτρωση παράγει 2,5-διμεθυλο-1-νιτροβενζόλιο :
Σουλφούρωση
Με σουλφούρωση παράγει 2,5-διμεθυλοβενζοσουλφονικό οξύ :
Αλογόνωση
Με αλογόνωση παράγει 1-αλο-2,5-διμεθυλοβενζόλιο :
Αλκυλίωση
Με αλκυλίωση κατά Friedel-Crafts παράγει 1-αλκυλο-2,5-μεθυλοβενζόλιο :
Ακυλίωση
Με ακυλίωση κατά Friedel-Crafts παράγει 1-ακυλο-2,5-μεθυλοβενζόλιο :
Υδροξυλίωση
Υδροξυλίωση κατά Friedel-Crafts παράγει 2,5-διμεθυλοφαινόλη :
Καρβοξυλίωση
Καρβοξυλίωση κατά Friedel-Crafts παράγει 2,5-διμεθυλοβενζοϊκό οξύ :
Αναγωγή
Με αναγωγή παράγει 1,4-διμεθυλοκυκλοεξάνιο :
Οζονόλυση
Με οζονόλυση παράγει αιθανοδιάλη και οξοπροπανάλη :
Οξείδωση
Με οξείδωση με KMnO4 παράγεται τερεφθαλικό οξύ :
Αλομεθυλίωση
Με αλομεθυλίωση κατά Blanc παράγει 1-αλομεθυλο-2,5-διμεθυλοβενζόλιο ::
Επίδραση καρβενίων
Με μεθυλένιο παράγει 1,2,4-τριμεθυλοβενζόλιο, 1,4-διμεθυλοκυκλοεπτατριένιο-1,3,5, 2,5-διμεθυλοκυκλοεπτατριένιο-1,3,5 και παρααιθυλομεθυλοβενζόλιο:
Επίδραση στην υγεία
Έχει χαρακτηριστεί ως ένα βλαβερό χημικό και πολύ καρκινογόνο. Είναι βλαβερό για την ανθρώπινη υγεία. Μπορεί να αναπνευσθούν ατμοί του, να καταπωθεί ή και να απορροφηθεί από το δέρμα. Έχει μια διεγερτική επίδραση στην αναπνευστική οδό και στα μάτια, ενώ υψηλές συγκεντρώσεις έχουν ναρκωτική επίδραση στο κεντρικό νευρικό σύστημα.
Πηγές
Κατηγορία:Αρένια Κατηγορία:C8
Ρίχαρντ Χέλμαν
Ο Ρίχαρντ Χέλμαν(Φρανκφούρτη 18 Ιανουαρίου 1876 – Βόννη 9 Σεπτεμβρίου 1971) ήταν Γερμανός επιχειρηματίας, ο οποίος το 1903 παρασκεύασε και λάνσαρε στην αγορά για 1η φορά τη μαγιονέζα η οποία πήρε τ' όνομά του.
Σύντομο βιογραφικό
Γεννήθηκε στη Φρανκφούρτη. Το 1903 μετανάστευσε στη Νέα Υόρκη και στις 2 Αυγούστου του 1904 παντρεύτηκε τη Μάργκαρετ Βόσμπεργκ.
Κατηγορία:Γερμανοί επιχειρηματίες
Αϊχάν Καρά Γιουσούφ
Αϊχάν Καρά Γιουσούφ (Ayhan Kara Yusuf) (γεννήθηκε στις 12 Αυγούστου 1963 στη Κομοτηνή, Ελλάδα) είναι ένας Έλληνας πολιτικός από τη Δυτική Θράκη.